Diari Oficial de la Generalitat Valenciana


Sumari del DOGV 6974, del 27-02-2013 (2013/1577)

Notificació de la sentència dictada en el juí verbal número 154/2010.
---------------------------------------------------------------------

### Dades del document

Número de DOGV
:   6974

Data del DOGV
:   27-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1577


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 154/2010. [2013/1577]  
Juí verbal 000154/2010  
Part demandant: Comunitat de Propietaris de la Urbanització Cleopatra.   
Part demandada: Construcción y Promoción Geaprom, SL.  
Sobre: verbals de propietat horitzontal.   
En el juí a què es fa referència s'ha dictat la sentència que té la dispositiva que, literalment, és com seguix:  
«Dispositiva  
I. Estime la demanda interposada per la Comunitat de Propietaris de la Urbanització Cleopatra, representada pel procurador dels tribunals el senyor García Ballester, contra Construcción y Promoción Geaprom, SL, en rebel·lia en les presents actuacions.  
II. Condemne Construcción y Promoción Geaprom, SL:  
1. A pagar la quantitat total de 7.436,75 euros, més els interessos legals des de la data de la interposició de la demanda.   
2. A pagar les costes del procés.   
Uniu una testimoniança d'esta resolució a les actuacions principals i porteu-ne l'original al llibre de sentències d'este Jutjat.   
Notifiqueu la present resolució a les parts i feu-los saber que en contra pot interposar-se un recurs d'apel·lació dins dels cinc dies següents a la notificació, que s'interposarà davant d'este Jutjat i resoldrà l'Audiència Provincial d'Alacant. Per a la interposició d'este recurs, la part haurà de consignar en el compte del Jutjat la quantitat de 50 euros. Per a l'admissió del recurs cal que, en preparar-se, s'haja consignat en l'oportuna entitat de crèdit i en el compte de depòsits i consignacions, obert a nom del Jutjat, la quantitat objecte de depòsit, la qual cosa s'haurà d'acreditar. No s'admetrà a tràmit cap recurs que no tinga el depòsit constituït. El ministeri fiscal quedarà exempt de constituir el depòsit. Si el recurrent haguera incorregut en defecte, omissió o error en la constitució del depòsit, es concedirà a la part el termini de dos dies per a esmenar el defecte, amb l'aportació si és el cas de documentació acreditativa. Si no ho efectua, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme en el dia de hui.»   
Diligència de publicació. En el dia de hui, el magistrat jutge que subscriu la present resolució, ha procedit a publicar-la per mitjà d'una lectura íntegra, constituït en audiència pública; jo, la secretària judicial, en done fe.  
Atés que es desconeix el domicili o la residència actuals de la part demandada, per la resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis d'este Jutjat o butlletí oficial per a portar a efecte la diligència de notificació.   
  
  
Torrevieja, 16 de gener de 2013.- La secretària judicial: Eva Fernández Puga.